Madzoge ndá dzama, malíg élīg dzáma ! Ényɔ́ mə̄ bulugu diŋ, mavə́ nyē á mɔ́ míńzízíŋ míé. 8Elíg dzámā é ngábɔ ma anə́ émgbə̄m yā áfan, é ngáməmə́lə ma á nyɔ́l, asú tē mə̄ ngávínī dzɔ̄ ńnə̄m. 9Yə elíg dzámā yâfulan ai ebibigan onɔ̌n mə́tɔ́n, nə́ bibibigan byávúl dzɔ edíngā á nyɔ́l á kpag ? Kaŋán ! kóágān tsíd məfan, mǐ kə ai dzɔ́ á mə̄dîga ! 10Bə́nɔ́nī bíyə́m, ézɔ̌b ezɔ̌b, bə́ ngáman ma ndáman áfūb wɔ̂n, bə́ mān kɔɔdɔ sí dzama, bə́ və́ŋan abəŋ sí dáma, a ńtɔ̄á bilíg yā ńkōd ńnam. 11Bə́ ngávəŋan dzɔ bifun bifun, ǹnǎm məyəb, bilíg bilíg ósū wáma, ǹnam ósə̄ ó ńtɔa yǎ hə bilíg hədá tɔ mod ǎ bīsī kig ! 12Á məzěn miǹkǒl yā ńkōd ńnam, bod bə́ éndáman bə́ ngásuan amú Ńtondôbə a bələ́ ókəŋ bitá á mɔ́: a tádígi ábúg ńnam dí, a kələ kwí édí ávɔ̄g, təge ai mvyɛ́ ású m̀bəgə miǹsono m̀bɔ́g m̀bɔ́g.